ประกาศธนาคารแห่งประเทศไทยที่ สนส. 74/2551เรื่อง หลักเกณฑ์การดํารงฐานะเงินตราต่างประเทศสําหรับธนาคารพาณิชย์ ยกเว้นธนาคารพาณิชย์เพื่อรายย่อย--------------------------อื่นๆ - 1. เหตุผลในการออกประกาศ ฐานะเงินตราต่างประเทศของธนาคารพาณิชย์ที่เกิดจากการรับฝากเงินหรือ การให้สินเชื่อที่เป็นเงินตราต่างประเทศ การลงทุนในหลักทรัพย์ต่างประเทศ การซื้อขายเงินตรา ต่างประเทศ หรือการทําธุรกรรมตราสารอนุพันธ์ที่เกี่ยวข้องกับอัตราแลกเปลี่ยนทั้งที่อยู่ในบัญชี เพื่อการค้าหรือบัญชีเพื่อการธนาคาร อาจก่อให้เกิดความเสี่ยงด้านอัตราแลกเปลี่ยนแก่ธนาคาร พาณิชย์ การมีฐานะเงินตราต่างประเทศอยู่ในระดับสูงทําให้ธนาคารพาณิชย์มีความเสี่ยง ด้านอัตราแลกเปลี่ยนที่สูงและอาจสร้างความเสียหายที่มีผลกระทบต่อรายได้และความเพียงพอ ของเงินกองทุนของธนาคารพาณิชย์นั้น ดังนั้น ธนาคารพาณิชย์ที่มีธุรกรรมที่เกี่ยวข้องกับเงินตรา ต่างประเทศ จึงควรพิจารณาถึงการบริหารความเสี่ยงด้านอัตราแลกเปลี่ยนตามแนวทาง ดังนี้ (1) การมีระบบการควบคุมภายในที่สามารถระบุ วัด ติดตาม และควบคุมความเสี่ยงด้านอัตรา แลกเปลี่ยน (2) การกําหนดเพดานสูงสุดในการทําธุรกรรมหรือการดํารงฐานะเงินตราต่างประเทศ ที่เหมาะสม และ (3) การดํารงเงินกองทุนที่เพียงพอต่อความเสี่ยงด้านอัตราแลกเปลี่ยนภายใต้กรอบ การดํารงเงินกองทุนเพื่อรองรับความเสี่ยงด้านตลาด นอกจากนี้ ธนาคารพาณิชย์ควรพิจารณาถึงความเสี่ยงด้านอื่น ๆ ที่เกี่ยวเนื่องกับความเสี่ยงด้านอัตราแลกเปลี่ยนด้วยเช่น ความเสี่ยงด้านอัตรา ดอกเบี้ยและความเสี่ยงด้านสภาพคล่อง เป็นต้น เพื่อให้การกํากับดูแลการดํารงฐานะเงินตราต่างประเทศของธนาคารพาณิชย์เป็นไป ตามมาตรฐานสากล และสามารถสะท้อนความเสี่ยงจากอัตราแลกเปลี่ยนได้อย่างมีประสิทธิภาพ ถูกต้องและครบถ้วน รวมทั้งเพื่อให้ธนาคารพาณิชย์มีการบริหารความเสี่ยงด้านอัตราแลกเปลี่ยน ที่เหมาะสม ธนาคารแห่งประเทศไทยจึงกําหนดหลักเกณฑ์การดํารงฐานะเงินตราต่างประเทศของ ธนาคารพาณิชย์ทั้งฐานะแต่ละรายสกุลเงินและฐานะรวมทุกสกุลเงิน รวมทั้งกําหนดให้ธนาคาร พาณิชย์ต้องดํารงเงินกองทุนเพื่อรองรับความเสี่ยงด้านตลาดในส่วนที่เกี่ยวข้องกับอัตราแลกเปลี่ยน ด้วย ซึ่งรายละเอียดเกี่ยวกับหลักเกณฑ์การดํารงเงินกองทุนดังกล่าวจะปรากฏตามประกาศธนาคาร แห่งประเทศไทยว่าด้วยหลักเกณฑ์การกํากับดูแลความเสี่ยงด้านตลาดและการดํารงเงินกองทุนเพื่อรองรับความเสี่ยงด้านตลาดของสถาบันการเงิน ในครั้งนี้ ธนาคารแห่งประเทศไทยได้ออกประกาศที่เกี่ยวข้องกับหลักเกณฑ์การดํารง ฐานะเงินตราต่างประเทศสําหรับธนาคารพาณิชย์ เพื่ออ้างอิงอํานาจตามกฎหมายให้สอดกล้องกับ พระราชบัญญัติธุรกิจสถาบันการเงิน พ.ศ. 2551 โดยสาระสําคัญของหลักเกณฑ์การดํารงฐานะเงินตรา ต่างประเทศไม่มีการเปลี่ยนแปลงไปจากเดิม ทั้งนี้ ธนาคารพาณิชย์ใดที่ได้รับอนุญาตจากธนาคาร แห่งประเทศไทยให้สามรถรายงานฐานะเงินตราต่างประเทศด้วยวิธีมูลค่าปัจจุบัน หรือได้รับการ ผ่อนผันจากธนาคารแห่งประเทศไทย ในเรื่องที่เกี่ยวข้องกับการรายงานฐานะเงินตราต่างประเทศ ก่อนวันที่ประกาศฉบับนี้จะมีผลใช้บังคับ ให้ธนาคารพาณิชย์นั้นดําเนินการต่อไปได้โดยไม่ต้องอื่น ขออนุญาตใหม่อีกครั้งอื่นๆ - 2. อํานาจตามกฎหมาย อาศัยอํานาจตามความในมาตรา 41 และมาตรา 71 แห่งพระราชบัญญัติธุรกิจสถาบัน การเงิน พ.ศ. 2551 ธนาคารแห่งประเทศไทยออกหลักเกณฑ์การดํารงฐานะเงินตราต่างประเทศให้ ธนาคารพาณิชย์ที่จดทะเบียนในประเทศ และสาขาของธนาคารพาณิชย์ต่างประเทศดํารงฐานะ เงินตราต่างประเทศถือปฏิบัติตามที่กําหนดในประกาศฉบับนี้อื่นๆ - 3. ขอบเขตการบังคับใช้ ประกาศฉบับนี้ให้ใช้บังกับกับธนาคารพาณิชย์ตามกฎหมายว่าด้วยธุรกิจสถาบัน การเงินทุกธนาคาร ยกเว้น ธนาคารพาณิชย์เพื่อรายย่อยอื่นๆ - 4. ประกาศและหนังสือเวียนที่ยกเลิก หนังสือเวียนที่ ธปท.สนส.(21) ว. 167/2546 ลงวันที่ 21 มกราคม 2546 เรื่อง นําส่งแนวนโยบาย เรื่อง หลักเกณฑ์การคํารงฐานะเงินตราต่างประเทศ และแบบรายงานที่เกี่ยวข้องอื่นๆ - 5. เนื้อหา 5.1 ในประกาศฉบับนี้ "ธนาคารพาณิชย์" หมายความว่า ธนาคารพาณิชย์ตามมาตรา 4 แห่ง พระราชบัญญัติธุรกิจสถาบันการเงิน พ.ศ. 2551 ยกเว้นธนาคารพาณิชย์เพื่อรายย่อย "เงินกองทุนของธนาคารพาณิชย์ที่จดทะเบียนในประเทศ" หมายความว่า เงินกองทุนทั้งสิ้นของธนาคารพาณิชย์ที่จดทะเบียนในประเทศ ตามประกาศธนาคารแห่ง ประเทศไทยว่าคด้วยองค์ประกอบของเงินกองทุนและหลักเกณฑ์การดํารงเงินกองทุนสําหรับ ธนาคารพาณิชย์ที่จดทะเบียนในประเทศ "เงินกองทุนของสาขาของธนาคารพาณิชย์ต่างประเทศ" หมายความว่า เงินกองทุนตามประกาศรนาคารแห่งประเทศไทยว่าด้วยองค์ประกอบของเงินกองทุนและ หลักเกณฑ์การดํารงเงินกองทุนสําหรับสาขาของธนาคารพาณิชย์ต่างประเทศ ทั้งนี้ เงินกองทุนของธนาคารพาณิชย์ ต้องเทียบเท่าเป็นเงินสกุลดอลลาร์ สหรัฐอเมริกา (ดอลลาร์ สรอ.) 5.2 หลักเกณฑ์การดํารงฐานะเงินตราต่างประเทศ ให้ธนาคารพาณิชย์ดํารงฐานะเงินตราต่างประเทศ ตามหลักเกณฑ์ดังนี้ 5.2.1 การดํารงฐานะเงินตราต่างประเทศรายสกูลเงิน (Individual Currency Limit) ให้ธนาคารพาณิชย์ดํารงฐานะเงินตราต่างประเทศสุทธิรายสกุลเงิน(Net open position each currency) เมื่อเทียบเป็นสกุลเงินดอลลาร์ สรอ. แล้ว เมื่อสิ้นวันหนึ่งๆเป็นอัตราส่วนกับเงินกองทุนไม่เกินกว่าร้อยละ 15 หรือ 5 ล้านดอลลาร์ สรอ. แล้วแต่จํานวนใด จะสูงกว่า 5.2.2 การดํารงฐานะเงินตราต่างประเทศรวมทุกสกุลเงิน (Aggregate Limit) ให้ธนาคารพาณิชย์ดํารงฐานะเงินตราต่างประเทศรวมทุกสกุลเงิน (Aggregate position) เมื่อเที่ยบเป็นสกุลเงินดอลลาร์ สรอ. แล้ว เมื่อสิ้นวันหนึ่ง ๆ เป็นอัตราส่วน กับเงินกองทุนไม่เกินกว่าร้อยละ 20 หรือ 10 ล้านดอลลาร์ สรอ. แล้วแต่จํานวนใดจะสูงกว่า 5.3 หลักเกณฑ์การคํานวณฐานะเงินตราต่างประเทศ ให้ธนาคารพาณิชย์นับรวมฐานะเงินตราต่างประเทศทุกฐานะ ทั้งที่อยู่ในบัญชี เพื่อการค้า และบัญชีเพื่อการธนาคาร เพื่อนํามารวมคํานวณฐานะเงินต่างประเทศทั้งรายสกุลและ รวมทุกสกุลตามหลักเกณฑ์และแนวทางดังนี้ ทั้งนี้รายละเอียดองค์ประกอบและวิธีการคํานวณ ปรากฏใน "แบบรายงานฐานะรวม" ตามเอกสารแนบ 1 5.3.1 การคํานวณฐานะเงินตราต่างประเทศสุทธิรายสกุลเงิน (Net open position each currency) ให้ธนาคารพาณิชย์คํานวณฐานะเงินตราต่างประเทศสุทธิรายสกุลเงินจาก ผลรวมของฐานะเงินตราต่างประเทศสุทธิรายสกุลเงินของธุรกิจธนาคาร (11)1 และกิจการสาขาใน ต่างประเทศและบริษัทที่ทําหน้าที่เสมือนหนึ่งเป็นสาขาในต่างประเทศ (13)1 ซึ่งผลรวมดังกล่าวจะแสดงอยู่ใน "แบบรายงานฐานะรวม" รายการที่ 141 รวมฐานะเงินตราต่างประเทศรายสกุลเงินโดย แยกคํานวณตามแต่ละสกุลเงิน เช่น ดอลลาร์ สรอ. เยน ยูโร เป็นต้น ซึ่งมีรายละเอียด ดังนี้ 1) ฐานะเงินตราต่างประเทศสุทธิรายสกุลเงินของธุรกิจธนาคารได้แก่ ฐานะทันทีสุทธิ ซึ่งเป็นฐานะสุทธิตามงบดุลของธนาคารพาณิชย์ หรือสาขาของธนาคารพาณิชย์ ต่างประเทศ และฐานะล่วงหน้าสุทธิ ซึ่งเป็นฐานะที่เกิดจากการทําสัญญาซื้อขายเงินตรา ต่างประเทศล่วงหน้าสุทธิ สัญญาสิทธิ (Option) สัญญาสวอป (Swap) เป็นต้น 2) ฐานะเงินตราต่างประเทศรายสกุลเงินของกิจการสาขาในต่างประเทศและบริษัทที่ทําหน้าที่เสมือนหนึ่งเป็นสาขาในต่างประเทศ 5.3.2 การคํานวณฐานะเงินตราต่างประเทศรวมทุกสกุลเงิน (Aggregate position)ให้ธนาคารพาณิชย์คํานวณฐานะเงินตราต่างประเทศรวมทุกสกุลเงิน จากจํานวนที่สูงกว่าระหว่าง 1) ยอดรวมของฐานะเงินตราต่างประเทศสุทธิรายสกุลเงินด้านเกินดุล (Sum of all FX overbought position) ของทุกสกุลเงินที่แปลงค่าเป็นเงินสกุลดอลลาร์ สรอ. กับ 2) ยอดรวมของฐานะเงินตราต่างประเทศสุทธิรายสกุลเงินด้านขาดดุล(Sum of all FX oversold position) ของทุกสกุลเงินที่แปลงค่าเป็นเงินสกุลดอลลาร์ สรอ. 5.4 การรายงานฐานะเงินตราต่างประเทศด้วยมูลค่าปัจจุบัน (Present Value) โดยปกติ ธนาคารพาณิชย์จะรายงานฐานะเงินตราต่างประเทศด้วยมูลค่าตาม สัญญา (Notional Amount) แต่หากธนาคารพาณิชย์ใดมีศักยภาพและความพร้อมซึ่งสอดคล้องกับ หลักเกณฑ์ในการพิจารณาอนุญาตให้ธนาคารพาณิชย์ใช้วิธีการคํานวณมูลค่าปัจจุบัน (Present Value) รายละเอียดปรากฏตามเอกสารแนบ 2 และธนาคารพาณิชย์นั้นได้แจ้งมายัง ฝ่ายกํากับสถาบัน การเงิน สายกํากับสถาบันการเงิน ล่วงหน้าอย่างน้อย 15 วันนับจากวันแรกของงวดการรายงานที่ ธนาคารพาณิชย์จะเริ่มใช้วิธีการดังกล่าวแล้ว ธนาคารพาณิชย์นั้นอาจรายงานฐานะเงินตรา ต่างประเทศล่วงหน้าด้วยวิธีการคํานวณมูลค่าปัจจุบัน (Present Value) ได้ โดยในการคํานวณมูลค่า ปัจจุบันนั้นให้ธนาคารพาณิชย์ใช้อัตราดอกเบี้ยของเงินสกุลนั้นเป็นอัตราคิดลด (Discount rate) และ เมื่อธนาคารพาณิชย์เลือกใช้วิธีการคํานวณมูลค่าปัจจุบันแล้ว (Present Value) จะต้องใช้วิธีการ ดังกล่าวตลอดไป 5.5 การนับรายการรวมอยู่ในฐานะเงินตราต่างประเทศ ให้ธนาคารพาณิชย์นับหรือไม่นับรายการดังต่อไปนี้ รวมเป็นฐานะเงินตรา ต่างประเทศของธนาคารพาณิชย์ 5.5.1 เงินให้สินเชื่อที่เป็นเงินตราต่างประเทศของบัญชีที่ถูกจัดชั้นสงสัยจะสูญ (1) กรณีในประเทศไทย ธนาคารพาณิชย์ไม่ต้องนับรวมบัญชีเงินให้สินเชื่อที่เป็นเงินตราต่างประเทศที่ถูกจัดชั้นสงสัยจะสูญตามประกาศธนาคารแห่งประเทศไทยว่าด้วย หลักเกณฑ์การจัดชั้นและการกันเงินสํารองของสถาบันการเงิน ทั้งจํานวนเป็นสินทรัพย์เงินตรา ต่างประเทศโดยไม่คํานึงถึงหลักประกัน เว้นแต่กรณีที่มีหลักประกันเป็นสกุลเงินตราต่างประเทศ สกุลเดียวกับเงินให้สินเชื่อ ให้ธนาคารพาณิชย์นับจํานวนเงินให้สินเชื่อเป็นฐานะเงินตรา ต่างประเทศเท่ากับมูลค่าปัจจุบันของหลักประกันที่เป็นสกุลงินตราต่างประเทศดังกล่าวตามประกาศธนาคารแห่งประเทศไทยว่าด้วยหลักเกณฑ์การจัดชั้นและการกันเงินสํารองของสถาบันการเงิน (2) กรณีสาขาในต่างประเทศ ให้ธนาคารพาณิชย์ที่จดทะเบียนในประเทศนับรวมบัญชีเงินให้สินเชื่อที่เป็นเงินตราต่างประเทศที่ถูกจัดชั้นสงสัยจะสูญในการกํานวณฐานะ เงินตราต่างประเทศเฉพาะยอดเงินต้นบวกดอกเบี้ยคงค้างในบัญชีหักด้วยเงินสํารองที่กันไว้สําหรับเงินให้สินเชื่อดังกล่าวตามหลักเกณฑ์การบันทึกบัญชีและการกันเงินสํารองของประเทศที่สาขาไปเปิดดําเนินการ อนึ่ง สําหรับบัญชีเงินให้สินเชื่อเป็นเงินตราต่างประเทศที่ถูกจัดชั้นสงสัย จะสูญที่อาจมีการเจรจาปรับปรุงโครงสร้างหนี้ในอนากต ให้ธนาคารพาณิชย์สามารถนับรวมบัญชี ดังกล่าว ในการคํานวณฐานะเงินตราต่างประเทศได้อีก 1 ปี นับแต่วันที่เริ่มมีการเจรจาปรับปรุง โครงสร้างหนึ่ง ซึ่งปรากฏตามเอกสารของธนาคารพาณิชย์ว่ากระบวนการปรับปรุงโครงสร้างหนี้ สําหรับลูกหนี้รายนั้นได้เริ่มแล้ว 5.5.2 สัญญาป้องกันความเสี่ยง (hedge) ของบัญชีเงินให้สินเชื่อที่เป็นเงินตราต่างประเทศถูกจัดชั้นสงสัยจะสูญ ในกรณีที่ลูกหนี้ได้ทําสัญญาป้องกันความเสี่ยงสําหรับบัญชีเงินให้สินเชื่อที่เป็นเงินตราต่างประเทศที่ถูกจัดชั้นสงสัยจะสูญไม่ให้นับรวมในการคํานวณฐานะเงินตรา ต่างประเทศตามข้อ 5.5.1 นั้น ให้ธนาคารพาณิชย์หักยอดคงค้างของสัญญาดังกล่าวออกจากการคํานวณฐานะเงินตราต่างประเทศ ด้วย 5.5.3. สัญญาป้องกันความเสี่ยงจากอัตราแลกเปลี่ยนรายการอื่น ๆ นอกจาก ข้อ 5.5.2 ให้ธนาคารพาณิชย์ไม่ต้องนับรวมยอดคงค้างของสัญญาป้องกันความเสี่ยง ทุกรายการของลูกหนี้ที่มีบัญชีใดบัญชีหนึ่งของทุกสกุลเงินที่ถูกจัดชั้นสงสัยจะสูญและสูญตามประกาศธนาคารแห่งประเทศว่าด้วยหลักเกณฑ์การจัดชั้นและการกันเงินสํารองของสถาบันการเงินในการคํานวณฐานะเงินตราต่างประเทศ 5.5.4 รายการภาระค้ําประกันที่บอกเลิกไม่ได้ของลูกหนี้ที่ถูกจัดชั้นสงสัย สงสัยจะสูญ และสูญ (Irrevocable guarantee) ให้ธนาคารพาณิชย์นับรวมภาระค้ําประกันที่บอกเลิกไม่ได้ที่เป็นเงินตราต่างประเทศ ของลูกหนี้ที่มีบัญชีใดบัญชีหนึ่งของทุกสกุลเงินที่ถูกจัดชั้นสงสัย สงสัยจะสูญ และสูญตามประกาศธนาคารแห่งประเทศไทยว่าด้วยหลักเกณฑ์การจัดชื้นและการกันเงินสํารองของสถาบันการเงิน ในการคํานวณฐานะเงินตราต่างประเทศด้วย ทั้งนี้ รายการภาระค้ําประกันที่บอกเลิกไม่ได้ที่เป็นเงินตราต่างประเทศได้แก่ การรับรองตั๋วเงิน การรับอาวัล และการค้ําประกันการกู้ยืมเงินที่จะถึงกําหนดชําระไม่เกิน 3เดือนนับจากวันที่รายงาน 5.5.5 รายการผ่อนผันอื่น ผ่อนผันให้ธนาคารพาณิชย์ไม่ต้องนับรวมสินทรัพย์เงินตราต่างประเทศ ดังต่อไปนี้ ในการคํานวณฐานะเงินตราต่างประเทศ (1) เงินลงทุนในสาขาต่างประเทศแยกตามรายสกุลเงิน (2) เงินลงทุนที่มีลักษณะเป็นความร่วมมือระหว่างประเทศและไม่มีกําหนด ระยะเวลาชําระคืนแยกตามรายสกุลเงิน เช่น เงินลงทุนในบรรษัทเงินทุนแห่งอาเซียน (3) อื่น ๆ ตามที่ได้รับความเห็นชอบจากธนาคารแห่งประเทศไทย เป็นรายกรณี 5.6 ฐานะเงินตราต่างประเทศของสํานักงานสาขาและบริษัทที่ทําหน้าที่เสมือนหนึ่ง เป็นสาขาในต่างประเทศ ให้ธนาคารพาณิชย์ที่จดทะเบียนในประเทศนับรวมฐานะเงินตราต่างประเทศ ของสํานักงานสาขาในต่างประเทศและบริษัทที่ทําหน้าที่เสมือนหนึ่งเป็นสาขาในต่างประเทศใน การคํานวณฐานะเงินตราต่างประเทศ ทั้งนี้ การคํานวณฐานะเงินตราต่างประเทศของสาขาใน ต่างประเทศ ให้ถือว่าเงินสกุลใดก็ตามที่ไม่ใช่เงินสกุลบาทเป็นเงินตราต่างประเทศและต้องนับรวม ในการคํานวณฐานะเงินตราต่างประเทศ โดยไม่คํานึงว่าเงินสกุลนั้นจะเป็นสกุลเงินท้องถิ่นของ ประเทศที่สาขาธนาคารพาณิชย์ที่จดทะเบียนในประเทศไทยไปเปิดดําเนินการ 5.7 การจัดทําและส่งแบบรายงาน ให้ธนาคารพาณิชย์ปฏิบัติตามวิธีการคํานวณการดํารงฐานะเงินตราต่างประเทศ ตามแบบรายงานและคําแนะนําในการจัดทําแบบรายงาน ดังนี้ 5.7.1 แบบรายงานฐานะรวม ให้ธนาคารพาณิชย์จัดทําแบบรายงานฐานะรวม ณ ทุกสิ้นวันและรวบรวมส่งแบบรายงานฐานะรวมของสัปดาห์ก่อน (เริ่มต้นจากวันศุกร์เป็นวันแรก และวันพฤหัสบดีเป็นวันสุดท้ายของสัปดาห์ ให้ฝ่ายบริหารข้อมูล ธนาคารแห่งประเทศไทย ภายใน 10 วันทําการ โดยรายละเอียดของแบบรายงานพร้อมคําอธิบายในการจัดทําแบบรายงาน ฐานะรวมปรากฎในเอกสารแนบ 1 5.7.2 แบบรายงานฐานะสาขา ให้ธนาคารพาณิชย์ที่จดทะเบียนในประเทศที่มี สาขาเปิดดําเนินการในต่างประเทศจัดทําระบบเพื่อรองรับการจัดทํารายงานฐานะเงินตรา ต่างประเทศเป็นรายสํานักงานสาขาในต่างประเทศและรวมทุกสํานักงานสาขาในต่างประเทศ ณ ทุกสิ้นวัน โดยจะมีการนําข้อมูลฐานะเงินตราต่างประเทศดังกล่าวไปใช้ในการจัดทําแบบรายงาน ฐานะรวมในข้อ 5.7.1 ต่อไป ทั้งนี้ ธนาคารพาณิชย์จะต้องจัดส่งแบบรายงานฐานะสาขาทั้งราย สํานักงานสาขาในต่างประเทศ และรวมทุกสํานักงานสาขาในต่างประเทศ โดยใช้ข้อมูล ณ วัน พฤหัสบดีของสัปดาห์สุดท้ายของทุกเดือน ให้ฝ่ายบริหารข้อมูล ธนาคารแห่งประเทศไทย ภายใน 10 วันทําการ เว้นแต่ในกรณีที่วันพฤหัสบดีสุดท้ายของเดือนเป็นวันหยุดทําการ ให้ธนาคารพาณิชย์ รายงานโดยใช้ข้อมูลของวันทําการก่อน โดยรายละเอียดของแบบรายงานฐานะสาขาพร้อมคําอธิบายในการจัดทําแบบรายงานปรากฏในเอกสารแนบ 1.1อื่นๆ - 6. วันเริ่มต้นบังคับใช้ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปผู้มีอํานาจลงนาม - ประกาศ ณ วันที่ 3 สิงหาคม 2551 (นางธาริษา วัฒนเกส)ผู้ว่าการธนาคารแห่งประเทศไทย